航行者計劃

航行者計劃，係美國太空總署嘅一項計劃，1977年發射探測器航行者1號同航行者2號，探測太陽系嘅行星。

歷史
呢個計劃本來係屬於水手號計劃嘅一部分，並分別叫做水手11號同水手12號，跟住轉咗去做一個獨立嘅計劃－木星－土星水手計劃，之後改成航行者計劃。噉係因為科學家覺得呢兩個太空探測器嘅設計遠遠超出咗水手探測器嘅設計，值得單獨命名。

航行者計劃同1960年代末-1970年代初嘅Plantery Grand Tour好似，Grand Tour計劃發射探測器利用每175年1次嘅外行星排列來飛越所有太陽系行星。但資金不足令呢個計劃取消咗，但航行者計劃仍然執行咗Grand Tour嘅大部分目標。

航行者2號第一個發射，佢會飛越木星、土星、天王星同海王星。航行者1號喺2號之後發射，但佢嘅軌道更加短同快，令佢最好噉飛越土衛六，並因為噉而令航行者1號被送出黃道並結束佢嘅行星科學任務。如果航行者1號失敗咗，航行者2號嘅軌道可能會改成去倒土衛六並唔去天王星同海王星，而航行者1號發射軌道令佢去唔倒天王星同海王星，但可以唔去土衛六而去冥王星。

1990年代，航行者1號超越先鋒10號同先鋒11號，成為離地球最遠嘅人造物。

之後，航行者1號同2號先後穿過終端震波，而2號穿越個位比1號近，表明太陽系唔對稱。之後，佢哋又先後通過日鞘同日球層頂，進入星際空間。

航行者1號
航行者2號

美國太空總署